OpenLLM-France/wikimedia huggingface dataset:
# Julio Ibarra Maldonado

Julio Diego Ibarra Maldonado (1966ko uztailaren 15a) txiletar politikaria da. Ibarra Cardenal Caro Probintziako gobernadorea izan zen Sebastián Piñera Txileko presidenteak 2010eko martxoaren 16an izendatu zuenetik. 2014ko martxoaren 12an utzi zuen kargua.
2000. eta 2004. urteen artean, Ibarrak Santiagoko Metropolitar eskualdeko Pedro Aguirre Cerda udalerriko kontseilari gisa ere lan egin zuen.

## Biografia

Julio Ibarra 1966ko uztailaren 15ean jaio zen. Jaio zen Las Cabrasen, Cachapoal probintzian, Administrazio Publikoa ikasi zuen, Finantzen espezialitatean, Instituto Iplacex-en. Ibarrak Txileko Carabineros Eskolan ere ikasi zuen 1987 eta 1988 artean polizia izateko.
1990etik 2002ra Ibarra publizitate eta ehungintza enpresaria izan zen. 2003 eta 2010 bitartean, Santiagoko metropolitar eskualdean, San Ramón-eko Escuela Particular Diego Thompson-eko administratzaile eta babesle gisa lan egin zuen.

## Ibilbide politikoa

Ibarra Pedro Aguirre Cerda Santiagoko metropolitar eskualdeko udalerriko kontseilari hautatu zuten 2000. urtean, 59526 botoetatik 5631 (% 9,46) lortuta, eta kargua izan zuen 2004ra arte .
2010eko martxoaren 16an Julio Ibarra Cardenal Caro Probintziako gobernadore izendatu zuen Sebastián Piñera presidenteak . Ibarrak Piñerarekin lan egin zuen 2010eko presidentetzarako kanpainan, Santiagoko metropolitar eskualdeko kanpainako operazioen buru gisa.
Ibarra martxoaren 17an agertu zen lehen aldiz jendaurrean, O'Higgins eskualdeko Rodrigo Pérez Mackenna eta Eduardo Cornejo Lagos eta Marie Jeanne Lyon Amand de Mendieta, Colchagua eta Cachapoal probintzietako gobernadore izendatu berriekin, hurrenez hurren.
Julio Ibarrak Cardenal Caroko gobernadore kargua hartu zuen otsailaren 27an Txile erdialdea, probintzia barne, suntsitu zuen lurrikara baten ostean, eta beste lurrikara bat martxoaren 11n, Pichilemu probintziako hiriburuan zentratua.

## Bizitza pertsonala

Ibarra Carla Garcíarekin ezkonduta dago. Seme bat dute, Diego Ignacio Ibarra García izenekoa (1996ko otsailaren 6an jaioa).

## Erreferentziak

* 1 2 3 (Gaztelaniaz) Nombra GOBERNADOR Provincia titular en CARDENAL CARO. Ministry of the Interior of Chile 17 May 2010.
* 1 2 (Gaztelaniaz) Votación Candidatos por Comuna Pedro Aguirre Cerda Municipales 2000. Ministry of the Interior of Chile 2000.
* 1 2 3 4 5 6 (Gaztelaniaz) «Intendente presentó a los tres nuevos Gobernadores Provinciales» Diario VI Región (Diario VI Región) 17 March 2010.
* 1 2 (Gaztelaniaz) Curriculum. Government of Cardenal Caro Province.
* ↑ Saavedra, Jose Luis. (February 27, 2010). Massive earthquake hits Chile, 214 dead. Reuters.
* ↑ (Gaztelaniaz) SHOA declaró alerta de tsunami tras fuerte réplica de 6,9 grados Richter. El Mercurio March 11, 2010.

## Kanpo estekak

* Julio Ibarraren Facebook profila
* Datuak: Q6309346
* Multimedia: Julio Ibarra / Q6309346
# Juan Manuel Santisteban

Juan Manuel Satisteban Lapeire (Ampuero, 1944ko urriaren 25a-Catania, 1976ko maiatzaren 21a) kantabriar txirrindularia izan zen, profesionala 1970etik 1976ra.

## Biografia

Bere kirol lorpenik handienak Espainiako Itzulian lortu zituen, non bi etapa garaipen erdietsi zituen.
1976an hil zen Italiako Giroko lehen etapan izandako erorikoaren ondorioz. 1952an Orfeo Ponsin galdu ondoren, txirrindulari bat hil zen bigarren aldia izan zen.
2002an Juan Manuel Santisteban Memoriala sortu zuten, Espainiako egutegi amateurraren barruan txirrindularitza proba bat, bere izena oroigarri gisa daramana.

## Palmaresa

| 1968 Nafarroako Itzuliko etapa 1 1969 8. Nafarroako Itzulian 1971 Levanteko Itzulia: etapa 1 Asturiasko Itzulia: etapa 1 Kantabriako Itzulia: etapa 1 1972 Kataluniako Itzulia: etapa 1 1973 Espainiako Itzulia: etapa 1 | 1974 Espainiako Itzulia: etapa 1 Asturiasko Itzulia, eta etapa 1 Aragoiko Itzulia: etapa 1 Dauphiné Libéré: etapa 1 Leganésko Hiru Egunak Meatze Haranetako Itzulia: etapa 1 2. Errioxako Itzulian 1976 Andaluziako Itzulia: etapa 1 |

## Emaitzak Itzuli Handietan

| Itzulia | 1969 | 1970 | 1971 | 1972 | 1973 | 1974 | 1975 | 1976 |
| Italiako Giroa | - | - | - | - | - | - | - | Utz. |
| Frantziako Tourra | - | - | - | - | - | - | - | - |
| Espainiako Itzulia | - | 10. | Utz. | - | 41. | 39. | 43. | 31. |

## Taldeak

* La Casera-Peña Bahamontes (1969)
* Karpy (1970-1972)
* Monteverde (1973)
* Kas (1974-1976)

## Erreferentziak

* ↑ (Gaztelaniaz) Gotor, José Luis. (1976/05/22). «Santisteba muerto en el Giro» El País.

## Kanpo estekak

* Juan Manuel Santisteban - ProCyclingStats
* Datuak: Q3187717
* Multimedia: Juan Manuel Santisteban / Q3187717
# Juan Manuel Sánchez Marcos

Juan Manuel Sánchez Marcos (Salamanca, 1893ko otsailaren 1a - Bilbo, 1960ko otsailaren 7a) maisu nazionala eta lehen hezkuntzako ikuskatzailea izan zen, eta XX. mendearen lehen erdian Bilbon egin zuen bere hezkuntza-lana. Bizkaiko lehen hezkuntza koordinatu zuen eta Bilboko Concha Jeneralaren kaleko eskolari bere izena emateagatik egin zen ezaguna. Bere ibilbide profesionala bere aurreko Santiago García Rivero maisuaren (1870-1929) antzekoa da, biak Salamancakoak.

## Erreferentziak

* ↑ (Gaztelaniaz) «Juan Manuel Sánchez Marcos > Información, Biografia, Archivo, Historia.» WIKIDAT (Noiz kontsultatua: 2023-02-23).

## Ikus, gainera

* Juan Manuel Sanchez Marcos ikastetxea

## Kanpo estekak

* Datuak: Q117498627
# Juan Manuel Sánchez Gordillo

Juan Manuel Sánchez Gordillo (Marinaleda, 1952ko otsailaren 5a) politiko, sindikalista eta historia irakasle andaluziarra da. 1979tik Marinaledako alkatea da, eta 2008tik Ezker Batuko diputatua Andaluziako legebiltzarrean.
* Datuak: Q514395
* Multimedia: Juan Manuel Sánchez Gordillo / Q514395
# Juan Manuel Ortiz

Juan Manuel Ortiz (Alacant, 1982ko martxoaren 1) futbol erdilaria da. Estatistika ofizialen arabera 1.79 m. du luzera eta 70 kg. pisatzen du.
8 zenbakia sorbaldan, Osasunan 2 denboraldi daramatza, Atletico Madril-etik erosi zutenez geroztik.
* Datuak: Q719608
* Multimedia: Juan Manuel Ortiz / Q719608
# Juan Manuel Sanchez Marcos ikastetxea

Juan Manuel Sanchez Marcos ikastetxea Bizkaiko Bilbo hiriburuan dagoen eskola publikoa da, haur eta lehen hezkuntzakoa. Kontxa Eskola izenaz ere ezaguna, eraikitze lanak 1894an amaitu zuten.
Eskolaren sarrera nagusia Bilboko Concha Jenerala kalean dago kokatuta eta Bilbon Kontxa eskola izena erabili ohi da lagunarteko erregistroan.
Juan Manuel Sánchez Marcos (1893-1960) Salamancan jaio eta urte luzez Bilbon bizi izan zen eskola maisu eta ikuskari bat izan zen.

## Erreferentziak

* ↑ «Profesores, alumnos y padres de Kontxa Eskola de Bilbao eligen, en votación, su nuevo logotipo» La Información 2013-1-26.

## Kanpo estekak

* Datuak: Q24566604
* Multimedia: Colegio Público Juan Manuel Sánchez Marcos / Q24566604
# Juan Manuel Santos

Juan Manuel Santos Calderón (xwan maˈnwel ˈsantos kaldeˈɾon ahoskatua; Bogota, Kolonbia, 1951ko abuztuaren 10a) politikari, ekonomista eta kazetari kolonbiarra da. 2010eko abuztuaren 7tik 2018ko abuztuaren 7ra Kolonbiako Errepublikako presidentea izan zen.
Zenbait urtez kazetaritzan aritu ondoren, politikan sartu zen. Kolonbiako Alderdi Liberalaren kide zela, César Gaviriaren gobernuko Kanpo Merkataritza ministroa eta Andrés Pastrana Arangoren gobernuko Ogasun eta Kreditu Publikoko ministroa izan zen. Álvaro Uribe presidentziara iritsi ondoren Santos Alderdi Liberaletik atera eta U-ren alderdiko sortzaileetako bat izan zen. 2006ko uztailetik 2009ko maiatzera arte Defentsa ministroa izan zen Uriberen gobernuan.
2012an gobernuak eta FARC gerrillak hasi zituzten bake elkarrizketak Habanan, eta elkarrizketek lau urtez iraun zuten. 2016ko abuztuan bi aldeek behin betiko su etena eman ondoren, irailaren 26an sinatu zuten bake akordioa Santosek berak eta Rodrigo Londoño Timochenkok, Cartagena de Indiasen. Astebete geroago, ordea, erreferendum bati deitutako Kolonbiako herritarrek ezezko botoa eman zioten akordioari, alde eskasarekin. Hala ere, abiatutako bake prozesuarengatik, urrian Juan Manuel Santosi Bakearen Nobel saria eman zioten.

## Erreferentziak

* ↑ Eitb.com. Juan Manuel Santos, Kolonbiako presidente berri izendatu dute. .
* ↑ «Bakearen Nobel saria, Juan Manuel Santos Kolonbiako presidentearentzat» Berria 2016-10-07.

## Kanpo estekak

* Datuak: Q57311
* Multimedia: Juan Manuel Santos / Q57311
# Juan Manuel Urbina

Juan Manuel Urbina (Gasteiz, Araba, 1715eko ekainaren 25a - ?, 1774ko martxoaren 26a) militarra izan zen.
1731. urtean Espainiako Armadan sartu zen, eta urtebete geroago Orango birkonkistan borrokatu zen. 1734. urtean Italiara joan zen eta Napoli eta Siziliako gerretan jardun zuen Karlos erregegaiaren alde (Karlos III.a erregea izan zenaren alde). 1742. urtean berriro ere itsasoratu zen Italiarantz napolitarrekin, espainiarrekin eta frantsesekin bat eginik, austriarren eta ingelesen aurka borrokatzera. Santiagoko ordenako kide egin zuen Espainiako erregeak eta 1745. urtean koronel izendatu zuten. 1747. urtean Iruñeko plazako erregearen teniente izendatu zuten eta Iruñeko eta Nafarroako erresumako gobernari eta komandante nagusi izan zen. 1759. urtean Karlos III.aren gobernuak Erregearen gudarosteetako brigadier egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261035
# Juan Manuel Zamora

Juan Manuel Zamora Etxabe (Donostia, 1942ko azaroaren 27a - Salou, 2015eko abuztuaren 13a) gipuzkoar futbolaria izan zen, atezain moduan aritzen zena.
Athletic Cluben hasia, sei urtez Jose Angel Iribarren ordezkoa izan zen. 1969ko Errege Kopa irabazi zuen.

## Kanpo estekak

* Datuak: Q3810881
# Karonte (argipena)

Karonte kontzeptu ezberdinen izena izan daiteke:
* Karonte, greziar mitologiako pertsonaia
* Karonte, Pluton planetaren satelitea
* Karonte, Asel Luzarragaren liburua
* Karonte, Death Metal musika taldea
# Karonte (liburua)

    Artikulu hau Asel Luzarragaren liburuari buruzkoa da; beste esanahietarako, ikus «Karonte (argipena)».
"Karonte" Asel Luzarraga idazle bilbotarraren liburua da. 2005ean argitaratu zen, Elkar argitaletxearen eskutik. 2003ko "CAF-Igartza Literatur Sorkuntzako Beka" irabazi zuen.

## Sinopsia

Urtebete koman eman ondoren guztiz sendaturik itzultzen da etxera Amets Olazar, eta han du zain Naroa, 18 urteko lehengusina argentinarra. Hasierako normaltasun itxura horren pean gauza arraroak hasiko dira sumatzen ordea: Ametsen izaeraren eta ezagupenen aldaketa, inguruan zelatan dabiltzan pertsona ilunak... Zientzia fikziozkoa dirudien argumentua gure egunetara ekarriz, teknologia berriak giza kontzientziaren kontrolerako erabiltzen diren gizartearen posibilitateak arakatzen ditu, Bilbotik Tokiorako joan-etorri zorabiozkoan. Horrez gainera, misterioa eta maitasuna dira testuaren elementu nagusiak.

## Erreferentziak

* ↑ https://web.archive.org/web/20180813210556/https://www.elkar.eus/es/liburu_fitxa/karonte/asel-luzarraga-zarrabeitia/9788490271582

## Kanpo estekak

* Datuak: Q12261331
# Karolos Papoulias

Karolos Papoulias (grezieraz: Κάρολος Παπούλιας; Ioannina, 1929ko ekainaren 4a - Atenas, 2021eko abenduaren 26a) greziar politikaria izan zen. Greziako presidentea izan zen 2005etik 2015era.
Zuzenbide ikasketak egin zituen Atenasko Unibertsitatean, eta ikasketak zabaldu zituen Milanen eta Kolonian. Pertika-jauzia eta boleibola egin zituen eta 1985etik Kirol Elkarte Nazionaleko presidentea da. Greziar Hizkuntza Heriotzarako Elkarteko presidentea ere izan zen.
Mugimendu Sozialista Panheleniarraren sortzaileetako bat eta Andreas Papandreouren aliatua izan zen. 1977an aukeratu zuten lehen aldiz diputatu. Kanpo Harremanetako ministroa izan zen 1985etik 1989ra eta 1993tik 1996ra.
Parlamentuak 2005ean aukeratu zuen Greziako presidente, eta 2010ean berriro hautatu zuen.

## Kanpo estekak

* Datuak: Q57303
* Multimedia: Karolos Papoulias / Q57303
# Karon

    Artikulu hau Greziako mitologiako pertsonaiari buruzkoa da; beste esanahietarako, ikus «Karonte (argipena)».
Karon edo Karonte (antzinako grezieraz: Χάρων, Khárôn, "distira bizi") greziar mitologiako pertsonaia da. Hildakoak haren txalupan Akeronte ibaia zeharkatuz garraiatzen zituen Hadesen erresumaraino. Zahar argal eta zarpail baten moduan adierazi ohi da.
Nahiz eta sarri arimak Estigia ibaian zehar zeramatzala esan den arren, Virgiliok bere Eneidan esaten duen bezala,esate baterako, iturri gehienen arabera, Pausaniasbarne eta, beranduago, Dante, benetan Karonte igarotzen zuen ibaia Akeronte zen.
Karonte Érebo eta Nixen semea zen. Arropa iluneko agure argal eta marmarti bat bezala irudikatzen zen (edo, batzuetan, mailu bikoitz batekin hegodun deabru bat bezala), bere bidaiariak Akeronte ibaiaren ertzean pilatzen zen jendetzaren artean aukeratzen zituena, lurperaketa egokia merezi zutenen eta bidaia ordain zezaketenen artean (bat eta hiru obol artean). Igeletan (liburua), Aristofanesek, Karonte jende gizenari irainak botatzen erakusten du.

## Karonte eta Herakles

Ez da ezagutzen Karontek Herakles (Herkules) pasatzen uztearen zergatia, baina, pasatzen uzteagatik Karonte urte batez espetxeratua izan zen, biziei eskatutako ohiko ordainketa (Kumasen sibila ematen zuen urrezko adar bat) lortu gabe pasatzen utzi ziolako. Virgiliok, Eneidan, Eneasen Infernuetarako jaitsiera kontatzen du, aipaturiko apaizarekin batera.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .
* 1 2 Fortuny, Filomena. (1983-12-30). «Nota a Virgilio, Eneida VI 802» Emerita 51 (2): 315–321. doi:10.3989/emerita.1983.v51.i2.728. ISSN 1988-8384. (Noiz kontsultatua: 2020-04-21).
* ↑ Pausanias. Oxford University Press 2011-10-31 (Noiz kontsultatua: 2020-04-21).
* ↑ Fucilla, Joseph G.; Alighieri, Dante; Porena, Manfredi. (1948). «La Divina Comedia» Books Abroad 22 (1): 97. doi:10.2307/40088859. ISSN 0006-7431. (Noiz kontsultatua: 2020-04-21).

## Kanpo estekak

* (Ingelesez) Karonte theoi.com web gunean
* Datuak: Q6612
* Multimedia: Charon / Q6612
# Karon (satelitea)

Karon Pluton planeta nanoaren satelite natural nagusia da; halaber, Kuiperren gerrikoko objektu nagusietako bat da.

## Aurkikuntza

James W. Christy astronomoak aurkitu zuen Karon, 1978ko ekainaren 22an, Flagstaff-eko behatokiko teleskopioak hartutako irudiak aztertzean. Christy ohartu zen Plutonen irudiek forma pixka bat luzanga zutela, eta argazki berean agertzen ziren izarrek ez zutela holako formarik. Argazki gehiago aztertuta, ikusi zuen irudi askotan ez zela luzakin hori agertzen, baina batzuetan bai. Ohartu zen satelite bat izan zitekeela kontuan hartzen bazen objektuaren orbita-periodoa, eta planeta-satelite sistema bat zela ondorioztatu zuen.
Pluton eta Karon objektu bereizi gisa hartu zituen Hubble teleskopioak 1990eko hamarkadan. Geroago, optikaren azken aurrerapenei esker, Lurreko teleskopioetatik ere behatu ahal izan dira disko bereizi gisa.

## Izendapena

Hasieran, S/1978 P 1 izendapen sistematikoa eman zitzaion sateliteari; kode horrek adierazten du 1978an lehen aldiz ikusitako Plutonen lehenengo satelitea zela. Chrystik Karon izena hautatu zuen (Charon, ingelesez), baina behin betiko izena geroago ofizialdu zuen Nazioarteko Astronomia Batasunak, 1985ean, eta 1986ko urtarrilaren 3an jakinarazi zen.
Karon izena mitologia grekoko Karon pertsonaian du jatorria; Karon zen hildakoen arimak Hadesen erresumara eramaten zituena (Hadesi, Erromako mitologian, Pluton dagokio).

## Ezaugarri fisikoak

Karon, tamainaz, Plutonen erdia baino handixeagoa da. Pluton ez bezala, nitrogenozko eta metanozko izotzez estalia baitago, Karonen gainazala ur-izotzez estalita dago, antza denez.
Gorputz izoztua da, eta, proportzioan, Plutonek baino arroka gutxiago ditu. Karonen barne-egiturari buruzko bi teoria daude, kontrajarriak: batzuen ustez, Pluton bezalakoa da, arrokazko nukleo batez eta izotzezko mantu batez osatua. Beste zientzialari batzuek, berriz, uste dute Karonek konposizio uniformea duela. Badirudi, aurkitu diren froga batzuen arabera, lehenengo hipotesia betetzen dela.

## Orbita

Batez beste, Plutonetik 19.570 km-ra dago, hau da, Lurraren eta Ilargiaren arteko distantzia baino 20 aldiz gutxiago. Bi astroak elkarri lotuta daude grabitazioari dagokionez, hau da, elkarri beti aurpegi bera erakusten diote.
Sorrerari buruzko hipotesi batek dio bi gorputzek elkarren kontra talka egingo zuketela elkarrekiko orbitan hasi aurretik.
Karon ez da Plutonen inguruan biraka ari, ohiko sateliteak bezala; aitzitik, bai Pluton, bai Karon, biek osatutako sistemaren masa-zentroaren inguruan ari dira biraka. Hori dela eta, Pluton eta Karon planeta eta satelitetzat hartu beharrean, bien multzoa planeta nano bikoiztzat hartu behar dela uste dute astronomo askok. 2006an, Nazioarteko Astronomia Batasunak planeta nano gisa birdefinitu zuen Pluton, baina ez zuen planeta bikoitzaren definiziorik eman, eta Karon ez dago IAUk onartutako planeta nanoen zerrendan.

## Erreferentziak

* ↑ «Plutonen sateliteak» 173. Astroen izenak. Euskaltzaindia, 11 or..

## Kanpo estekak

* Plutón y Caronte, Solar Views

## Erreferentziak

* Datuak: Q6604
* Multimedia: Charon (moon) / Q6604
# Karolína Plíšková

Karolína Plíšková (ˈkaroliːna ˈpliːʃkovaː ahoskatua; Louny, Txekia, 1992ko martxoaren 21a) txekiar tenislari profesionala da. 2017ko uztailaren 17tik irailaren 10era WTA zerrendako lehen postuan sailkatuta egon zen.
* Datuak: Q289365
* Multimedia: Karolína Plíšková / Q289365
# Kathryn Crosby

Kathryn Crosby, Olive Kathryn Grandstaff jaioa (West Columbia, Texas, 1933ko azaroaren 25a – Hillsborough, Kalifornia, 2024ko irailaren 20a) estatubatuar aktorea izan zen. Zineman Kathryn Grant eta Kathryn Grandstaff izenak ere erabili zituen.
1955ean Arte Ederretan graduatu zen Texasko Unibertsitatean. 1957an Bing Crosbyrekin ezkondu zen eta hiru seme-alaba izan zituen. 1953an egin zuen debuta zineman, eta 1960ko hamarkadan erretiratu zen.

## Filmografia

* So This Is Love (1953) – Showgirl
* Arrowhead (1953) – Miss Mason
* Forever Female (1953) – Young Hopeful
* Casanova's Big Night (1954) – Girl on Bridge
* Living It Up (1954) – Manicurist
* Rear Window (1954) – Girl at Songwriter's Party
* Unchained (1955) – Sally Haskins
* Tight Spot (1955) – Girl Honeymooner
* Cell 2455 Death Row (1955) – Jo-Anne
* 5 Against the House (1955) – Jean, Young Woman in Nightclub
* The Phenix City Story (1955) – Ellie Rhodes
* My Sister Eileen (1955) – Young Hopeful
* Storm Center (1956) – Hazel Levering
* Reprisal! (1956) – Taini
* The Wild Party (1956) – Honey
* Mister Cory (1957) – Jen Vollard
* The Guns of Fort Petticoat (1957) – Anne Martin
* The Night the World Exploded (1957) – Laura Hutchinson
* Operation Mad Ball (1957) – Lt. Betty Bixby
* The Brothers Rico (1957) – Norah Malaks Rico
* Gunman's Walk (1958) – Clee Chouard
* The 7th Voyage of Sinbad (1958) – Princess Parisa
* Anatomy of a Murder (1959) – Mary Pilant
* The Big Circus (1959) – Jeannie Whirling
* 1001 Arabian Nights (1959) – Princess Yasminda (ahotsa)
* The Bing Crosby Show (1965) – Stephanie
* Great Performances (1971) – Lise
* The Initiation of Sarah (1978) – Mrs. Goodwin
* This Is the Life (1979) – Joyce Williams
* Queen of the Lot (2010) – Elizabeth Lambert

## Kanpo estekak

* Datuak: Q274169
* Multimedia: Kathryn Crosby / Q274169
# Kathryn Plummer

Kathryn Rose Plummer (1998ko urriaren 16a) boleibol jokalari profesional estatubatuarra da, Estatu Batuetako emakumezkoen boleibol talde nazionalean eta Turkiako Eczacıbaşı Dynavit klubean kanpoko bateatzaile gisa jokatzen duena. 2024ko Udako Olinpiar Jokoetan zilarrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Emakumezkoak, estalia |
# Kathryn (Ipar Dakota)

Kathryn Ipar Dakotako hiri bat da. Barnes konderrian kokatua dago. 2010ean 52 biztanle zituen, 1,52 kilometro koadrotan banatuta.

## Ikus, gainera

* Barnes konderria

## Kanpo estekak

* Datuak: Q28409
# Kathryn Bigelow

Kathryn Ann Bigelow (San Carlos, 1951ko azaroaren 27a - ), Estatu Batuetako zinema zuzendaria da.

## Biografia

Bigelowek Arte Ederrak ikasi ostean zine dekoratuetarako margolari gisa hasi zen lanean. Mundu hark erakarrita zinema proiektu bat aurkeztu eta beka bat eskuratu zuen Whitney museoan. Ostean Columbiako Unibertsitatean arte teoria eta kritika ikasi zituen. Tarteka GAP moda etxearen publizitate kanpainetan modelo gisa ere parte hartu zuen.
1978. urtean The Set-Up film laburra egin zuen. Filmak irauten zituen 20 minutuetan bere ondorengo ibilbide guztiaren laburpena ikus daiteke. Filmean, bi gizaseme borrokan ikusten ditugu, era guztietako azpijoko eta biolentzia mota erabiliaz eta hori guztia gertatzen den bitartean, off-eko ahots batek biolentziaren inguruko diskurtso teoriko eta antropologikoa botatzen du.
Bere lehen film luzea The Loveless (1982) izan zen eta bost urte beranduago bere lehen arrakasta iritsi zen banpiroak eta westerna batzen zituen Near Dark (1987) pelikularekin.
Tarte horretan James Cameronekin ezkondu zen. Askok pentsatuko du, bere senarrak lagunduko ziola bere zinemagintza ibilbidean. Ondo pentsatuz gero, ordea, kontrakoa dela susmatzen dugu. Nahiko luke Titanic pelikulako zuzendariak egun bere emazte ohia denaren begirada eta jarrera zinematografikoa.
Blue Steel (1990) filmean Jamie Lee Curtis protagonista zuen polizia istorio bat kontatu zuen.
Urtebete beranduago bere pelikularik ezagunena filmatu zuen Point Break (1991). Bertan Bodhy izeneko surfista eta AEBtako presidente ohien aurpegia zuten maskaradun atrakatzaile batzuen atzetik ibiltzen zen Keanu Reeves FBIko agente gizajoa.
1995. urtean, egun aldarrikatu beharreko filma egin zuen. Angela Basset eta Ralph Fiennes protagonista zituen Strange Days. Gertuko etorkizunean gertatzen den zientzia fikziozko thriller beltz honetan ikusi genituen lehendabiziko aldiz gerora Minority Report, Matrix eta kutsu bereko filmetan azaltzen ziren errealitate-fikzio jokoak.
The Weight of Water (2000) akziorik gabeko drama bat izan zen. Sean Penn, Katrin Cartridge, Sarah Polley eta Elizabeth Hurley aktoreekin egindako lan honetan, akzioa ez badago ere, modu isil eta mingarrian zabaltzen den biolentziarik ez da falta.
2002. urtean Harrison Ford protagonista zuen K-19: The Widowmaker enkarguzko filma egin zuen.
Urpekuntzi istorio hori izan zen bere azken lana The Hurt Locker filmatzen hasi zen arte. Playboy aldizkariko Mark Boal kazetariak idatziriko gidoi batean dago oinarrituta eta Irakeko gerran dago kokatua. Film horrekin 2010ean Zuzendari Onenaren Oscar Saria irabazi zuen, marka hori lortu duen lehen emakumezkoa izanik. Honetaz gain, Estatu Batuetako zinema kritikoen hainbat elkartek emandako sariak ere irabazi zituen, hala nola Boston, Chicago, Los Angeles eta New Yorkeko kritikoen sariak.

## Filmografia

* Datuak: Q34816
* Multimedia: Kathryn Bigelow / Q34816